நியூடன் ஹேத் என்ற இடத்தில் லங்காஷியர் மற்றும் யோர்க்ஷியர் இரயில் நிலைய பணிமனையில் வேலை செய்யும் குழுவால் நியூடன் ஹேத் L&YR F.C. என்ற பெயரில் 1878 ஆம் ஆண்டு இந்த கிளப் உருவாக்கப்பட்டது. கிளப் சட்டைகளின் நிறம் பாதி பச்சையும் பாதி தங்க நிறமுமாக இருந்தன. 1893 ஆம் ஆண்டு கிளேடனுக்கு அருகில் இருக்கும் நகரமான பாங்க் ஸ்டிரீட்டிற்கு போவதற்கு முன்னதாக நார்த் டோட்டில் இருக்கும் சிறிய பாழடைந்த திடலில் பதினைந்து வருடங்கள் விளையாடி வந்தனர். அதற்கு முந்தைய ஆண்டு இந்தக் கிளப் கால்பந்து லீகில் நுழைந்தது, மேலும் இரயில் பணிமனையுடன் இருக்கும் தொடர்புகளை துண்டிக்க ஆரம்பித்தது. அதற்கு பின்னர் அது ஒரு தற்சார்புடைய நிறுவனமாக மாறி, ஒரு கிளப் செயலாளரை பணியில் அமர்த்தி அதனுடையப் பெயரிலிருந்த "L&YR" ஐ எடுத்துவிட்டு எளிமையாக நியூடன் ஹேத் எஃப்.சி. என்று வைத்துக்கொண்டது. சில வருடங்களுக்கு பிறகு, 1902 ஆம் ஆண்டு £2,500 மேல் கடன் ஏற்பட்டு கிளப் திவாலாகும் நிலைக்குச் சென்றது. ஒரு சமயத்தில் அமீனாக்களினால் அவர்களுடைய பாங்க் ஸ்டிரீட் மைதானம் கூட மூடப்பட்டுவிட்டது.

கிளப்பை மூடும் சமயத்தில் நல்ல வேளையாக முன்பு மான்செஸ்டர் வடிப்பாலைகளின் நிர்வாக இயக்குனரான J. H. டேவிஸிடமிருந்து மிகுதியான நிதியை கிளப் பெற்றது. ஒரு கிளப் நிதி-திரட்டும் விழாவில் கிளப்பின் அணித் தலைவரான ஹேரி ஸ்டாஃபோர்டிடம் இருந்த செல்ல பிராணியான செயிண்ட். பெர்னர்ட் நாயைக் காட்டிய போது டேவிஸ் அதனை வாங்க ஸ்டாஃப்போர்டிடம் அணுகியதாக கதையொன்று கூறுகிறது. ஸ்டாஃபோர்ட் அதைக் கொடுக்க மறுத்துவிட்டார். ஆனால் கிளப்பிற்காக முதலீடு செய்ய டேவிஸை ஒப்புகொள்ள வைத்து கிளப்பின் தலைவராவதற்கு டேவிஸை, ஸ்டாஃபோர்ட்இசையவைத்தார். அவர்கள் ஏற்படுத்திய புதிய ஆரம்பத்தைப் பிரதிபலிக்கும் வகையில் கிளப்பிற்கு பெயர் மாற்றம் அவசியமாக இருக்கிறது என்று துவக்க காலத்தில் நடந்த நிர்வாகச் சபைக் கூட்டங்களில் ஒன்றில் முடிவு செய்யப்பட்டது. மான்செஸ்டர் சென்ட்ரல் மற்றும் மான்செஸ்டர் செல்டிக் என்றெல்லாம் பெயர்கள் யோசனையாகச் சொல்லப்பட்டன. அதற்குப் பின்னர் இத்தாலியிலிருந்து குடிபுகுந்தவரான இளம் லூயிஸ் ரோக்கா (Louis Rocca) என்பவர் "பண்பாளர்களே, நாம் ஏன் நம்மை மான்செஸ்டர் யுனைடெட் என்று அழைத்துக்கொள்ளக் கூடாது?" என்று கேட்டார். அந்தப் பெயர் அப்படியே ஒட்டிக்கொண்டு 1902 ஆம் ஆண்டு ஏப்ரல் மாதம் 26 அன்று மான்செஸ்டர் யுனைடெட் கிளப் அதிகாரப்பூர்வமாக இயங்கத் தொடங்கியது. கிளப்பின் நிறங்களை மாற்றுவது சிறந்தது என்று டேவிஸும் முடிவு செய்து நியூடன் ஹேத்தின் (Newton Heath) பாதி பச்சை நிறத்தையும் பாதி தங்க நிறத்தையும் எடுத்துவிட்டு சிவப்பு மற்றும் வெள்ளையை மான்செஸ்டர் யுனைட்டெடின் நிறங்களாக்க முடிவு செய்தார்.

1902 ஆம் ஆண்டு செப்டம்பர் 28 அன்று ஜேம்ஸ் வெஸ்ட் பதவி விலகிய பின்னர் எர்னெஸ்ட் மாங்னல் கிளப் செயலாளராக பணியில் அமர்த்தப்பட்டார். முதல் பிரிவிற்கு கிளப்பை எடுத்துச் செல்லும் பொறுப்பு மாங்கனலுக்குக் கொடுக்கப்பட்டது. ஆனால் அவருடைய முதல் முயற்சியில் தோல்வியைத் தான் சந்தித்தார். பின்பு ஐந்தாவது முயற்சியில் இரண்டாவது பிரிவை அவரால் அடையமுடிந்தது. சில புதிய முகங்கள் கிளப்பிற்கு அவசியம் என்று மாங்கனல் முடிவு செய்து ஹேரி மோகர் கோல் கீப்பிங்கிலும், ஹாஃப்-பேக்கில் (half-back) டிக் டக்வார்தையும், அப்-ஃபிரண்டில் (up front) ஜேக் பிக்கனையும் விளையாட வீரர்களாகத் தேர்ந்தெடுத்து கையெழுத்திட்டார். ஆனால் சார்லி ராபர்ட்ஸ் என்ற இன்னொரு புதிய முகம் புதிதாக ஹாஃப்-பேக்கில் வந்து மிகப்பெரிய தாக்கத்தை ஏற்படுத்தினார். க்ரிம்ஸ்பி டவுனில் 1904 ஆம் ஆண்டு ஏப்ரல் மாதம் விளையாடிய போது கிளப்பிற்கு அந்நாளின் மிகப்பெரிய தொகையான £750 பெற்றார். 1903-04 பருவத்தில் கிளப்பை மூன்றாவது இடத்திற்கு நகர்த்தினார். எனினும் இரண்டாம் இடத்தைப் பெற ஒரு புள்ளியைக் குறைவாகப் பெற்றனர்.

1905-06 ஆம் ஆண்டுப் பருவத்தில் இரண்டாம் பிரிவில் இரண்டாம் இடத்தில் வந்த சிறிது காலத்திலேயே, கிளப் தனது புதிய பெயரில் முதன்முறையாக முதல் பிரிவில் வந்தது. இறுதியாக 1908 ஆம் ஆண்டு அவர்கள் முதல் லீக் டைட்டிலை வென்றதற்கு முன்னதாக கிளப் எட்டாவது இடத்தைப் பெற்றபோது குழு ஒருங்கிணைப்பும் ஆரம்பித்தது. எஃப்.ஏ விதிமுறையில் விதிக்கப்பட்ட சம்பளத்தை விட அதிகமான சம்பளத்தை ஒரு சில விளையாட்டு வீரர்களுக்குக் கொடுத்ததற்காக அண்மையில் மான்செஸ்டர் சிட்டி விசாரணைக்கு உள்ளானது. £250 அபராதம் விதிக்கப்பட்டு யுனைட்டெடிற்காக மறுபடியும் விளையாடக்கூடாது என்று அவர்களின் விளையாட்டு வீரர்கள் 18 பேர் தடைசெய்யப்பட்டனர். மான்செஸ்டர் யுனைடெட் அந்த சூழ்நிலையில் உடனே செயலாற்றி அதிலிருந்து பில்லி மியர்டித் (வெல்ஷ் விஸார்ட்) மற்றும் சாண்டி டர்ன்புல் ஆகியோரைத் தேர்ந்தெடுத்தது. புது வருடத்தின் முதல் நாள் வரையிலும் புதிய ஆட்டக்காரர்கள் தங்களின் தற்காலிக நீக்கத்தின் காரணத்தினால் விளையாடுவதற்கு தகுதியானவர்களாக இல்லை. அதனால் கோப்பைக்கான முயற்சியில் சரியான தாக்கத்தை ஏற்படுத்துவதற்காக 1907–08 பருவம் வரையிலும் காத்திருக்க வேண்டியதாகிவிட்டது. அதனை அவர்கள் பெற்றனர் போட்டியின் துவக்கத்தில் புயல் வேகத்தில் துவங்கி ஷெப்பீல்ட் யுனைட்டெடிற்கு எதிராக 2-1 வெற்றியைப் பெற்று, தொடர்ந்து 10 வெற்றியைப் பெற்றனர். பருவத்தின் முடிவில் தடுமாற்றத்தை சந்தித்தாலும் யுனைடெட் அதே இடத்தைக் தற்காத்துக் கொண்டு பருவத்தை தங்களது போட்டியாளர்களான ஆஸ்டன் வில்லாவை விட ஒன்பது புள்ளிகள் கூடுதலாக பெற்று முடித்தனர்.

அதற்கடுத்த பருவத்தில் யுனைடெட் மீண்டும் ஒரு வெள்ளிக்கோப்பை முதன் முறையாக சாரிட்டி ஷீல்ட்டையும், முடிவில் கிளப்பின் முதல் எஃப்.ஏ கோப்பையையும் வென்றனர். அது பின்னர் கிடைத்த சாதனை எண்ணிக்கையான எஃப்.ஏ கோப்பைகளுக்கு வித்திட்டது. டர்ன்புல் மற்றும் மெரிடித் ஆகியோர் கிளப்பின் முதல் வெற்றித் தொடரில் பங்கேற்று வெற்றியினைத் பெற்றுத்தர முக்கியப் பங்காற்றினர். டர்ன்புல் எஃப்.ஏ கோப்பையின் இறுதி ஆட்டத்தில் வெற்றிபெற்றனர். மேலும் சில வெள்ளிக் கோப்பைகளைப் பெற கிளப் இரண்டு ஆண்டுகள் காத்திருந்தது. 1910-11 பருவத்தில் முதல் பிரிவில் இரண்டாம் முறையாக பெற்றனர். இக்காலகட்டத்தில் தங்களது புதிய மைதானமான ஓல்ட் டிராஃப்போர்ட்டிற்கு யுனைடெட் மாறியது. அங்கு 1910 ஆம் ஆண்டு பிப்ரவரி 19ல் லிவர்பூலிற்கு எதிராக தங்கள் முதல் போட்டியை விளையாடிய அவர்கள் 3-0 கணக்கில் முன்னணியிலிருந்தாலும், 4-3 என்ற கணக்கில் தோல்வியைத் தழுவினர். அவர்கள் மீண்டும் 1911-12 பருவத்தில் கோப்பையின்றி சென்றனர். அத்தோடு மாங்னல் பொறுப்பிலிருந்து விலகினார் (பத்தாண்டுகள் யுனைட்டெடிடம் பணியாற்றிவிட்டு மான்செஸ்டர் சிட்டிக்கு சென்றார்). அடுத்த 41ஆண்டுகளுக்கு முதல் பிரிவை வெல்லாமலும் தங்கள் வரலாற்றிலேயே நீண்ட காலம் லீக் போட்டிகளில் வெல்லாமல் போனதும் இக்காலகட்டத்தில் தான்.

அடுத்த பத்தாண்டுகளில் கிளப் படிப்படியாக கீழிறங்கி பின்னேற்றம் கண்டு 1922 ஆம் ஆண்டில் இரண்டாம் பிரிவுக்குத் தரமிறக்கப்பட்டது. 1925 ஆம் ஆண்டில் மீண்டும் முதல்பிரிவுக்குச் சென்றாலும் அட்டவணையின் முதல் பாதியில் இடம் பெற கடுமையாக போராட வேண்டியிருந்தது. எனினும் 1931 ஆம் ஆண்டில் மீண்டும் கீழிறங்கினர். இரண்டாம் உலகப் போருக்கு முந்தைய எட்டாண்டுகளுக்கு கிளப் ஏறக்குறைய ஒரு யோ-யோ கிளப்பாக மாறி 1934 ஆம் ஆண்டில் எல்லாக் காலகட்டத்தை விடவும் கீழாகச் சென்று இரண்டாம் பிரிவில் 20 ஆம் நிலையில் இடம் பெற்றனர். உலகப் போருக்கு முந்தைய கடைசி பருவத்திற்கு முந்தைய பருவத்தில் அவர்கள் மீண்டும் முதல் பிரிவிற்குச் செல்லும் முன்பு ஒரு முறை முன்னேறி மீண்டும் தரமிறக்கப்பட்டனர். போருக்கு பிந்தைய காலகட்டத்திற்கான ஏற்றத்திற்கு உறுதியளிக்கும் விதத்தில் 1938-39 பருவத்தில் 14வது இடத்தில் இடம் பெற்றனர்.

ஆரம்ப காலம் (1878–1945)
சிறப்புகள்
கிளப் கேப்டன்கள்
பஸ்பி வருடங்கள் (1945–1969)